text: Politiet anholder 22 for fodbolduro i Vejle
  30 september 2012 kl. 16.53
  Tilhængere af Lyngby Boldklub blev urolige efter værtshusbesøg inden 1. divisionskampen søndag mod Vejle Boldklub Kolding. Derfor blev 19 anholdt præventivt og tre blev anholdt for at genere politiets arbejde og modsætte sig anholdelse.
  Der var tale om tilhængere af Lyngby Boldklub, der er i byen for at overvære en 1. divisionskamp på Vejle Stadion søndag eftermiddag.
  Lyngby-tilhængerne, der er i Vejle for at overvære en kamp mellem Vejle og Lyngby, lagde fredeligt ud, men efter at de havde været på værtshus i byen holdt roen ikke længere.
  - De var på værtshus, og det gik i første omgang nogenlunde. Men på vejen fra Vejle Midtby til stadion udartede det til flaskekast, og der var optræk til slagsmål, siger Morten Vegger.
  Ved 19-tiden blev de 22 Lyngby-fans sat på en bus og sendt hjem. Tre af dem med et klækkeligt bøekrav i baglommen.
  
  Kampen sluttede uafgjort
  Mens politiet altså vandt kampen med tilrejsende Lyngby-fans, så måtte Vejle Boldklub Kolding nøjes med uafgjort på grønsværen, hvor kampen sluttede 1-1.
  